Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otse rakendatavate meetmete puhul kasutatakse liigendatud assigneeringuid. Need on peamiselt seotud põllumajandustoodete müügiedendusmeetmetega, poliitilise strateegia ja kooskõlastusmeetmetega.

·872 miljonit eurot puu- ja köögiviljasektori tootjaorganisatsioonide rakendusfondidele ning

·17 402 miljonit eurot põhitoetuskavale.

Lisas, milles kajastatakse 2018. aasta eelarve esialgset täitmist, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 531,8 miljonit eurot ja 34 309,1 miljonit eurot.

Pärast neile eelarveartiklitele eraldatud sihtotstarbelise tulu lisamist suureneb 2018. aasta eelarves ettenähtud assigneeringute kogusumma puu- ja köögivilja puhul 931,8 miljoni euroni ja tootmiskohustusega sidumata otsetoetuste puhul 35 385 miljoni euroni.

3.Märkused EAGFi 2018. aasta eelarve esialgse täitmise kohta

Käesolevas aruandes esitatakse Euroopa Põllumajanduse Tagatisfondi (EAGF) 2018. aasta eelarve esialgne täitmine, mille üksikasjad on esitatud lisas. Kogukulude summa 43 926,6 miljonit eurot hõlmab peamiselt koostöös liikmesriikidega toimuva eelarve täitmise raames kantud EAGFi kulusid, mis liikmesriigid on deklareerinud ajavahemikul 16. oktoobrist 2017 kuni 15. oktoobrini 2018, ning summasid, mida on korrigeeritud asjaomase eelarveaasta igakuiste hüvitiste vähendamiste tulemusel. Samuti sisaldab see kuni 31. detsembrini 2018 tehtavaid hinnangulisi otsese eelarve täitmise kulusid, mis on ligikaudu 15,6 miljonit eurot.

Allpool esitatud lühikommentaarist teatavate eelarveartiklite kohta nähtub, et kõige suuremal määral erinevad tegelikult kantud kulud ja 2018. aasta eelarvesse lisatud vastavad assigneeringud.

3.1.Turumeetmed

Põllumajandusturgude toimimisse sekkumisteks kavandatud assigneeringute kasutamine ületas assigneeringuid 351,3 miljoni euro võrra. Kõnealune kasutuselevõtt sisaldab kuni 31. detsembrini 2018 tehtavaid otsese eelarve täitmise kohaste edendusmeetmete kulusid, mis on hinnanguliselt 6,4 miljonit eurot. Võttes aga arvesse puu- ja köögiviljakava jaoks eraldatud 400 miljoni euro suurust sihtotstarbelist tulu, on tulemuseks alakasutamine –48,7 miljonit eurot (või ainult –1,8 %).

3.1.1.Puu- ja köögivili

333,3 miljoni euro suuruse summa näiline ülekasutamine tuleneb sellest, et sellele eelarveartiklile eraldatud sihtotstarbelist tulu ei võetud arvesse. Kõnealust tulu arvestades on alatäitmine –66,7 miljonit eurot (vt lisa joonealune märkus (*)). Selle põhjuseks on peamiselt asjaolu, et mõnes liikmesriigis on tootjaorganisatsioonide rakenduskavade maksed väiksemad.

3.1.2.Viinamarjakasvatussaadused

Selle eelarveartikli lõpliku kasutuselevõtu tulemuseks on alatäitmine –89,9 miljonit eurot, mis on tingitud eeldatust väiksematest kuludest mõnes liikmesriigis.

3.1.3.Piim ja piimatooted

167 miljoni euro suurune ülekasutamine piimasektoris on seletatav lõssipulbri müügi kahjumiga ning peamiselt lõssipulbri varude amortisatsiooniga aasta lõpus.

3.1.4.Sealiha, munad ja kodulinnuliha, mesindus ja muud loomakasvatussaadused

Eelnevatel aastatel sisaldas see eelarveartikkel kulusid mesinduse ja sealihasektori meetmete jaoks. 2018. aastal rahastatakse sellest eelarveartiklist mesindustoetust ja loomade haigustega seotud erakorralisi turutoetusmeetmeid. Käesoleva aasta eelarve täitmine erineb seega eelnevate aastate eelarve täitmise põhjal arvutatud profiilist. Selle eelarveartikli kogukulud on 31,1 miljoni euro võrra väiksemad kui algselt eelarves ette nähtud, eriti kuna liikmesriikide deklareeritud lõplikud kulud erakorraliste toetusmeetmete puhul jäid eelarves ettenähtud summadest allapoole.

3.1.5.Koolikavad

Alates 2017/2018. õppeaastast ühendati varem eraldiseisnud koolipuuvilja- ja koolipiimakavad. Eelarveartikli 05 02 18 kuluprofiil töötati välja varem eraldiseisnud koolikavade eelarve täitmise põhjal. Aasta lõpus peaksid kõnealuse eelarveartikli kogukulud olema eelarves ettenähtust 32,2 miljonit eurot väiksemad.

3.2.Otsetoetused